open-index/open-wikipedia-markdown huggingface dataset:
Mitch McConnell

**Addison Mitchell McConnell** (sündinud 20. veebruaril 1942) on Ameerika Ühendriikide poliitik, Vabariikliku partei liige, senati liige alates 1985. aastast. 20. jaanuarist 2021 kuni 3. jaanuarini 2025 oli ta senati vähemuse juht.

## Isiklikku
Tal on esimesest abielust kolm last. Tema teine abikaasa on endine USA transpordiminister Elaine Chao.
Patrick Leahy

**Patrick Joseph Leahy** (sündinud 31. märtsil 1940 Montpelieris Vermontis) on Ameerika Ühendriikide poliitik, Demokraatliku partei liige. Ta oli Vermonti osariigist valitud Senati liige aastast 1975. Tema ametiaeg lõppes 3. jaanuaril 2023.

Ta on viimane nn Watergate'i lastest (*Watergate Babies*) – nooremad demokraadid, kes valiti Watergate'i afääri järel 1974. aastal kongressi – Leahy oli valimiste ajal 34-aastane. 2021. aasta jaanuari seisuga oli ta ainus demokraat, kes on Vermontist valitud senatisse – Vermonti teine senaator Bernie Sanders on sõltumatu.

2021. aasta seisuga on ta kõige pikema ametiajaga senaator. Pärast Daniel Inouye surma 17. detsembril 2012 sai temast senati aseesimees (president *[[pro tempore]]*) kuni 3. jaanuarini 2015, kui vabariiklased saavutasid kontrolli senati üle ja uueks aseesimeheks sai Orrin Hatch. 20. jaanuaril 2021 saavutasid demokraadid uuesti kontrolli senati üle ja Leahy sai uuesti aseesimeheks.
Lonza AG

**Lonza Group AG** on Šveitsi keemia- ja biotehnoloogiaettevõtte peakorteriga Baselis.

Lonza AG pakub tooteid ja teenuseid (sh orgaanilisi peenkemikaale, aktiivseid kemikaale farmaatsiatööstuse tarvis, näiteks B<sub>3</sub>-vitamiini, L-karnitiini, peptiide jpm) ja mitmeid seadmeid farmaatsia ja bioloogiaga seotud tööstusele.

## Tooted
Lonza toodab biotehnoloogiliselt (mikroorganism *Agrobacterium/Rhizobium*) L-karnitiini nii söödaks, toidulisaaineks kui ka ravimitööstuste tarbeks.

Ettevõte toodab vähiravimi trastusumaabemtansiini (kasutatakse HER2-positiivse rinnanäärmevähi raviks täiskasvanutel) aktiivseid osiseid.

## Ajaloolist
*1897 – loodi Gampelis (Valais' kantonis Lonza jõe ääres) ettevõte Lonza AG Electricity Works.
*1909 – Lonza kolis Vispi ning tootis lämmastikust ja ammoniaagist sünteetilist väetist.
*1956 – alustas B-rühma vitamiini niatsiini tootmist.
* Lonza on suurim nikotiinamiidi tootja, kellel on suurim turuosa, ning esimene firma, kes hakkas vitamiini tootmisel kasutama mikrobioloogilist meetodit.

## Viited

## Välislingid
*Lonza Group AG ametlik koduleht
Lonza jõgi

**Lonza** on jõgi Šveitsi Alpides Lötschentali orus Valais' kantonis. 

Jõgi saab alguse 2100 meetri kõrguselt Langgletscheri liustikult. Lonza suubub Rhône'i Vispi linna lähedal Gampelis. Jõe voolu reguleeritakse Ferdeni paisu abil. 

Lonza jõe järgi on nime saanud keemia- ja biotehnoloogiakontsern Lonza AG, mis alustas tegevust Lonza jõe ääres Gampelis 1897. aastal.


Pilt:Langgletscher und Gletschertor mit Lötschenlücke (komprimiert).jpg|Lonza jõgi Lötschentali orus
Pilt:Gletschertor Anengletscher k.jpg|Lonza Anengletscheri liustikul
Pilt:Lonzastausee_k.jpg|Ferdeni paisjärv Lonza keskjooksul


## Viited
Jeffersoni maakond (Florida)

**Jeffersoni maakond** (*Jefferson County*) on maakond USA-s Florida osariigis. 

Maakonna halduskeskus ja suurim linn on Monticello.

Maakonna pindala on 1649 km², millest 101 km² moodustab veepindala.

Elanike arv oli 2010. aasta rahvaloenduse järgi 14 761. Aastal 2000 oli elanike arv 12 902.

## Naabermaakonnad
* Thomase maakond (põhjas)
* Brooksi maakond (kirdes)
* Madisoni maakond (idas)
* Taylori maakond (kagus)
* Wakulla maakond (edelas)
* Leoni maakond (läänes)

## Ajalugu
Jeffersoni maakond moodustati 20. jaanuaril 1827. Maakond on nime saanud Ameerika Ühendriikide kolmanda presidendi Thomas Jeffersoni järgi.

## Kaitsealad
* St. Marks National Wildlife Refuge (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Georgia)

**Jeffersoni maakond** (*Jefferson County*) on maakond USA-s Georgia osariigis. 

Maakonna halduskeskus on Louisville ja suurim linn Wadley.

Maakonna pindala on 1372 km², millest 5 km² moodustab veepindala.

Elanike arv oli 2010. aasta rahvaloenduse järgi 16 930. Aastal 2000 oli elanike arv 17 266.

## Naabermaakonnad
* McDuffie maakond (põhjas)
* Richmondi maakond (kirdes)
* Burke'i maakond (idas)
* Emanueli maakond (lõunas)
* Johnsoni maakond (edelas)
* Glascocki maakond (loodes)
* Washingtoni maakond (läänes)
* Warreni maakond (loodes)

## Ajalugu
Jeffersoni maakond moodustati 20. veebruaril 1796 Burke'i ja Warreni maakonna osadest. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* St. Marks National Wildlife Refuge (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Idaho)

**Jeffersoni maakond** (*Jefferson County*) on maakond USA-s Idaho osariigis.

Maakonna halduskeskus ja suurim linn on Rigby.

Maakonna pindala on 2863 km², millest 27 km² moodustab veepindala.

Elanike arv oli 2010. aasta rahvaloenduse järgi 26 140. Aastal 2000 oli elanike arv 19 155.

## Naabermaakonnad
* Clarki maakond (põhjas)
* Fremonti maakond (kirdes)
* Madisoni maakond (idas)
* Bonneville'i maakond (lõunas)
* Binghami maakond (edelas)
* Butte'i maakond (läänes)

## Ajalugu
Jeffersoni maakond moodustati 18. veebruaril 1913. aastal Fremonti maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Camas National Wildlife Refuge
* Targhee metsakaitseala (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Illinois)

**Jeffersoni maakond** (*Jefferson County*) on maakond USA-s Illinoisi osariigi lõunaosas.
Maakonna halduskeskus ja suurim linn on Mount Vernon.

Maakonna pindala on 1512 km², millest 33 km² moodustab veepindala.

Elanike arv oli 2010. aasta rahvaloenduse järgi 38 827. Aastal 2000 oli elanike arv 40 045.

## Naabermaakonnad
* Marioni maakond (põhjas)
* Wayne'i maakond (kirdes)
* Hamiltoni maakond (kagus)
* Franklini maakond (lõunas)
* Perry maakond (edelas)
* Washingtoni maakond (läänes)

## Ajalugu
Jeffersoni maakond moodustati 1819. aastal Edwarsi ja White'i maakonna osadest. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Dick Durbin

**Richard Joseph "Dick" Durbin** (sündinud 21. novembril 1944 East St. Louises Illinoisi osariigis) on Ameerika Ühendriikide poliitik, Demokraatliku partei liige, senati liige aastast 1997. 

Durbin valiti 1982. aastal Illinoisi 20. ringkonnast esindajatekotta, kus ta töötas kuni 1997. aastani, kui ta valiti senatisse. Alates 2007. aastast on ta olnud senati demokraatide aseesimees ehk "piits" (Senate Democratic Whip). 

Durbini ema Anna Kutkin oli Leedu immigrant, pärit Jurbarkasest (sünninimega Ona Kutkaitė). Senaatorina toetas Durbin NATO laienemist Balti riikidesse, pälvides selle eest 2002. aastal Maarjamaa Risti teenetemärgi. 
Ka Durbini järglane tema esindajatekoja kohal John Shimkus on leedu juurtega ja pälvinud 2004. aastal Maarjamaa Risti II klassi teenetemärgi.

## Tunnustus
* 2002 – Maarjamaa Risti I klassi teenetemärk

## Viited
Patrick Leahy (kergejõustiklane)

**Patrick Leahy** (20. mai 1877 – 29. detsember 1927) oli Suurbritanniat esindanud iiri kergejõustiklane.

Ta võitis 1900. aasta suveolümpiamängudel Pariisis kõrgushüppes hõbemedali ja kaugushüppes pronksmedali ning sai kolmikhüppes neljanda koha.

## Välislingid
* 
´
Jeffersoni maakond (Indiana)

**Jeffersoni maakond** (*Jefferson County*) on maakond USA-s Indiana osariigis.
Maakonna halduskeskus on Madison.

Maakonna pindala on 940 km², millest 6 km² moodustab veepindala.

Elanike arv oli 2010. aasta rahvaloenduse järgi 32 428. Aastal 2000 oli elanike arv 31 705.

## Naabermaakonnad
* Ripley maakond (põhjas)
* Switzerlandi maakond (idas)
* Carrolli maakond (kagus)
* Trimble'i maakond (lõunas)
* Clarki maakond (edelas)
* Scotti maakond (läänes)
* Jenningsi maakond (loodes)

## Ajalugu
Jeffersoni maakond moodustati 23. novembril 1810. aastal Clarki ja Dearborni maakonna osadest. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Big Oaks National Wildlife Refuge

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Iowa)

**Jeffersoni maakond** (*Jefferson County*) on maakond USA-s Iowa osariigis.
Maakonna halduskeskus on Fairfield.

Maakonna pindala on 1131 km², millest 4 km² moodustab veepindala.

Elanike arv oli 2010. aasta rahvaloenduse järgi 16 843. Aastal 2000 oli elanike arv 16 181.

## Naabermaakonnad
* Keokuki maakond (loodes)
* Washingtoni maakond (kirdes)
* Henry maakond (idas)
* Van Bureni maakond (lõunas)
* Wapello maakond (läänes)

## Ajalugu
Jeffersoni maakond moodustati 21. jaanuaril 1839. aastal. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Jeffersoni vald

**Jeffersoni vald** (*Jefferson Parish*) on 2. järgu haldusüksus (maakond) USA-s Louisiana osariigis.

Maakonna pindala on 1663 km², millest 870 km² moodustab veepindala.

Elanike arv oli 2010. aasta rahvaloenduse järgi 432 552. Aastal 2000 oli elanike arv 455 466.

## Naabermaakonnad
* Lake Pontchartraini vald (põhjas)
* Orleansi vald (idas)
* St. Bernardi vald (idas)
* Plaqueminesi vald (idas)
* Lafourche'i vald (läänes)
* St. Charlesi vald (läänes)

## Ajalugu
Jeffersoni vald moodustati 11. veebruaril 1825. aastal Orleansi maakonna osast. Vald on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni valla koduleht (*inglise keeles*)
Olen nii elevil

**"Olen nii elevil"** (hispaania keeles **"Los amantes pasajeros"**; rahvusvaheline ingliskeelne pealkiri **"I'm So Excited!"**) 2013. aastal esilinastunud Hispaania komöödiafilm. 

Filmi stsenarist ja režissöör on Pedro Almodóvar ning peaosades mängivad Javier Cámara, Cecilia Roth, Lola Dueñas ja Raúl Arévalo. *Cameo*-rollides saab näha ka näiteks Antonio Banderast, Penélope Cruzi ja Paz Vegat. Filmi teemalauluna on kasutatud The Pointer Sistersi laulu "I'm So Excited".
Jürgen Untermann

**Jürgen Untermann** (24. oktoober 1928 – 7. veebruar 2013) oli saksa keeleteadlane, filoloog ja epigraafikateadlane.

Untermann oli 1965. aastast Kölni Ülikooli ajaloolise lingvistika professor. 

Untermann spetsialiseerus indoeuroopa keeltele, indoeuroopaeelsetele keeltele ja epigraafikale. Peamiselt uuris itaalia ja paleohispaania keeli. Viimaste kohta võttis ta kasutusele termini *Trümmersprachen* ('keelevaremed').

## Tunnustus
*Oli valitud Hispaania Kuningliku Ajalooakadeemia välisliikmeks.
*Oli valitud Saksa Arheoloogiainstituudi liikmeks.
*Oli valitud 1992. aastal Salamanca Ülikooli audoktoriks.
Peter Wells

**Peter Neil Temple Wells** (1936 Bristol – 22. aprill 2017) oli Briti biomeditsiinitehnikateadlane.

Ta oli tähtsamaid ultrahelitehnoloogia meditsiinilise rakenduse arendajaid.

Elu lõpul oli Wells Bristoli Ülikooli kliinilise meditsiini osakonna emeriitprofessor.

## Tunnustus
*1997 – valiti Rahvusvahelise Biomeditsiinitehnika Akadeemia liikmeks (asutajaliige)
*1983 – valiti Briti Kuningliku Inseneriakadeemia liikmeks
*2003 – valiti Londoni Kuningliku Selts liikmeks
*2005 – valiti Briti Meditsiiniteaduste Akadeemia liikmeks
*2010 – valiti Walesi Õpetatud Seltsi liikmeks (asutajaliige)
Vana-Rooma armee

**Vana-Rooma armee** on termin, millega tähistatakse Rooma riigi relvajõudude maaväge. Ingliskeelses ajalookirjutuses eristatakse keisririigi aja puhul printsipaadi "keiserliku Rooma armee" (*Imperial Roman army*) (30 eKr – 284) ja hilise keisririigi (dominaadi) ehk "hilise Rooma armee" (*Late Roman army*) perioode (284–476).

## Varajane Rooma armee
Rooma armee sai alguse kuningate ajal, kui moodustati kodanikest leegion, kus oli kokku 3000 jalaväelast ja 300 ratsanikku ning kergerelvastuses sõdurid.

## Hilise keisririigi aeg
Keiser (284–305) Diocletianuse ajal algas Germaaniast lähtuvate rünnakute surve tõttu laiaulatuslik sõjaväe reformi. Leegionite isikkoosseisu suurust vähendati 5000-lt (osadel andmetel 6000-lt) 1000 kuni 500-le, kuid samas suurendati leegionite arvu, millega nende arv tõusis 140-ni. Impeeriumi kaitse parandamiseks suurendati sõjaväe suurust hinnanguliselt kuni kaks korda. Diocletianuse valitsemisaja maaväe hinnanguline suurus oli 310 000 ning mereväe suurus 30 000 sõdurit.    

Paljud ajaloolased on vaielnud selle üle, kas Diocletianuse ajal sai alguse sõjaväe jaotamine piirivägedeks (Limitanei) ja mobiilseks väliarmeeks (Comitatenses). Esimene mobiilne ratsavägi moodustati keiser Gallienuse ajal, kuid see ei pruukinud säilida pärast tema tapmist. Tema ajal sai alguse koos keisriga liikuv väliarmee, mille nimetuseks oli *comitatus*, kuid ei ole kindel, kas selle põhjal kujunes hilisem mobiilne väliarmee. Samuti tehti muudatusi sõjaväe juhtimises. Piiriäärsete piirkonnad jaotati tsoonideks, milles paiknenud piirivägesid juhtis ohvitser, kes kandis tiitlit ''dux'' (mitm. *duces*). Väliarmeesid juhtis ohvitser, kelle tiitliks oli ''comes'' (mitm. *comites*). 

Constantinus Suure ajal võeti pretoriaani prefektidelt sõjaline võim ning prefektuurides paiknevaid üksusi hakkasid juhtima uued sõjalised juhid (*magistri militum*). Pärast Mulviuse silla lahingut saadeti laiali pretoriaani kaardivägi, kuid vajadus keisri ihukaitseväe järele säilis, mille tulemusena võis Constantinus moodustada *scholae palatinae*, mis tegutsesid keisri otsealluvuses, et välistada sellise üksuse juhi võimalik võimuhaaramise katse. 325. aastast pärinevas seaduses eristati kolme väeliiki: comitatenses, *ripenses* ning *alares et cohortales*.

## Vaata ka
*Comitatenses
*Limitanei
*Pretoriaanid 
*Vana-Rooma merevägi
*Vana-Rooma sõjaväelised autasud ja karistused

## Viited
Shu Chien

**Chien Shu** (sündinud 1931 Hangzhous Zhejiangi provintsis) on hiina päritolu Ameerika Ühendriikide biomeditsiinitehnikateadlane ja -insener.

Ta lõpetas 1953. aastal Taiwani Riikliku Ülikooli. 1954. aastal siirdus ta USA-sse, kus kaitses 1957. aastal doktoriväitekirja Columbia Ülikoolis New Yorgis. Aastatel 1969–1988 töötas ta Columbia ülikoolis füsioloogia ja biofüüsika professorina. 

Ta oli 1992. aastal Ameerika Biomeditsiinitehnika Instituudi üks asutajaid. 

## Tunnustus
*2011 – National Medal of Science (teedrajavate uuringute eest  südame-veresoonkonna füsioloogia ja biotehnoloogia alal)
*2016 – Benjamin Franklini medal (masinaehituse valdkonnas)

#### Valitud teadusühingute liikmeks
*1976 – Academia Sinica 
*1994 – USA Institute of Medicine
*1997 – USA Rahvuslik Inseneriakadeemia
*2000 – Rahvusvaheline Biomeditsiinitehnika Akadeemia
*2005 – USA Rahvuslik Teaduste Akadeemia 
*2006 – Ameerika Kunstide ja Teaduste Akadeemia 
*2006 – Hiina Teaduste Akadeemia

## Välislingid
*Shu Chien Institute of Engineering In Medicine kodulehel  (inglise keeles)
Eesti novellivara

**"Eesti novellivara"** on kirjastuse Eesti Raamat ilukirjanduslik, ühtse kujundusega novellikogude sari, mis hakkas ilmuma 1983. aastal. 

Sarjas on 2009. aasta seisuga ilmunud 26 raamatut. Sarja avaraamatuks oli Eduard Vilde novellivalimik "Kolmkümmend aastat armastust". Viimati ilmus 2009. aastal Reed MornI novellivalimik "Andke keisrile mis keisri ja Jumalale mis Jumala".

## Sarjas ilmunud raamatud
* Eduard Vilde "Kolmkümmend aastat armastust" 1983
* Eessaare Aadu "Metsa serval" 1984
* Peet Vallak "Elu nullpunkt" 1985
* Jaan Lintrop "Kitsad väravad" 1985
* Karl August Hindrey "Kaugekõne" 1986
* Paul Viiding "Valge krae" 1987
* Jakob Mändmets "Kui valgus tuli" 1987
* Leida Kibuvits "Lepatriinupunane" 1987
* Ernst Peterson-Särgava "Kurvad linnud" 1989
* Jaan Oks "Hingemägede ääres" 1989
* Pedro Krusten "Aedniku armastus" 1990
* Erni Krusten "Muinasjutt ausõnast" 1990
* August Gailit "Põhjaneitsi" 1991
* August Mälk "Tere, meri!" 1991
* Karl Ast Rumor "Peeglite vahel" 1991
* Valev Uibopuu "Muutunud maailm" 1997
* Arvo Mägi "Teine tera" 1998
* Albert Kivikas "Punane ja valge" 1998
* Juhan Jaik "Käokübarad" 1999
* Gert Helbemäe "Öö nõiapoes" 2002
* Hugo Raudsepp "Jumala veskid" 2003
* August Jakobson "Suur vari" 2004
* Mait Metsanurk "Kreeps" 2005
* Richard Roht "Öö" 2007
* Juhan Liiv "Peipsi peal" 2008
* Reed Morn "Andke keisrile mis keisri ja Jumalale mis Jumala" 2009

## Välislingid
* https://www.ester.ee/search~S1*est/X?searchtype=t&searcharg=Eesti%20novellivara&searchscope=1&SORT=DZ&extended=0&SUBMIT=OTSI Sarja "Eesti novellivara" raamatud Esteris]
Steve Carell

**Steven John Carell** (sündinud 16. augustil 1962 Concordis) on Ameerika Ühendriikide näitleja, koomik, produtsent, stsenarist ja lavastaja.

Ta on enim tuntud Michael Scottina Ameerika komöödiasarjas "Kontor" ("The Office", 2005–2013). Sarja edukus tegi ta rahvusvaheliselt tuntuks ning tõi talle mitmeid auhindu ja nominatsioone, sealhulgas 2006. aastal Kuldgloobuse parima meespeaosa kategoorias.

Lisaks telesarjadele on Carell mänginud peaosi mitmetes populaarsetes filmides, sealhulgas "The 40-Year-Old Virgin" (2005), "Crazy, Stupid, Love" (2011), "Despicable Me" (kus ta annab hääle tegelasele Gru) ja "Foxcatcher" (2014), mille eest pälvis ta ka Oscari nominatsiooni parima meesnäitleja kategoorias.

## Osaline filmograafia

## Välislingid
*
Krista Aas

**Krista Aas** (sünninimi **Krista Kull**; sündinud 27. juulil 1976) on Eesti jurist ja riigiametnik, endine prokurör ja politseiametnik.

Aas on lõpetanud 1994. aastal Väike-Maarja Gümnaasiumi, Estonian Business Schooli rahvusvahelise ärijuhtimise magistrikraadiga ja Tartu Ülikooli õigusteaduse magistrikraadiga. 

Krista Aas juhtis aastatel 2007–2011 Politsei- ja Piirivalveameti (PPA) kriminaalosakonda, 2011–2013 PPA kriminaaltulu tuvastamise bürood ja 2013–2017 PPA Keskkriminaalpolitseid, alates 2017. aastast oli ta Politsei- ja Piirivalveameti (PPA) peadirektori asetäitja arenduse alal. 

2023. aasta novembrist on ta siseministeeriumi varade asekantsler.

Varem on ta töötanud juhtivatel ametikohtadel ka riigikontrollis ja prokuratuuris.

## Isiklikku
Ta on abielus Eesti endise peaprokuröri Norman Aasaga. Pärast seda, kui Norman Aas sai riigi peaprokuröriks, pidi Krista Aas lahkuma Lõuna ringkonnaprokuratuuri juhtivprokuröri ametikohalt, et mitte minna vastuollu korruptsioonivastase seadusega.

## Viited
Othar Lorthkhipanidze

**Othar Lorthkhipanidze** (gruusia keeles ოთარ ლორთქიფანიძე, 30. oktoober 1930 – 19. mai 2002) oli gruusia arheoloog.

Lorthkhipanidze on arheoloogiliselt uurinud muistseid Gruusia piirkondi Kolhethit ja Kharthlit ning leidnud tõendeid Ahhemeniidide kultuurist Lõuna-Kaukaasias.
 
## Tunnustus
* Othar Lorthkhipanidze oli valitud Hispaania Kuningliku Ajalooakadeemia välisliikmeks.

## Isiklikku
Othar Lorthkhipanidze on tuntud paleoantropoloog Davith Lorthkhipanidze isa.
Jeffersoni maakond (Lääne-Virginia)

**Jeffersoni maakond** (*Jefferson County*) on maakond USA-s Lääne-Virginia osariigi idapoolsemas osas.

Maakonna halduskeskus ja suurim linn on Charles Town.

Maakonna pindala on 549 km², millest 5 km² moodustab veepindala.

Elanike arv oli 2010. aasta rahvaloenduse järgi 53 498. Aastal 2000 oli elanike arv 42 190.

## Naabermaakonnad
* Washingtoni maakond (põhjas)
* Loudouni maakond (idas)
* Clarke'i maakond (edelas)
* Berkeley maakond (loodes)

## Ajalugu
Jeffersoni maakond moodustati 8. jaanuaril 1801 Berkeley maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Mississippi)

**Jeffersoni maakond** (*Jefferson County*) on maakond USA-s Mississippi osariigis.

Maakonna halduskeskus ja suurim linn on Fayette.

Maakonna pindala on 1365 km², millest 20 km² moodustab veepindala.

Elanike arv oli 2010. aasta rahvaloenduse järgi 7726. Aastal 2000 oli elanike arv 9740.

## Naabermaakonnad
* Claiborne'i maakond (põhjas)
* Copiahi maakond (kirdes)
* Lincolni maakond (kagus)
* Franklini maakond (lõunas)
* Adamsi maakond (edelas)
* Tensasi vald (läänes)

## Ajalugu
Jeffersoni maakond moodustati 2. aprillil 1799. aastal. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Homochitto metsakaitseala (osa)
* Natchez Trace Parkway (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Missouri)

**Jeffersoni maakond** (*Jefferson County*) on maakond USA-s Missouri osariigi idaosas.
Maakonna halduskeskus on Hillsboro ja suurim linn Arnold.

Maakonna pindala on 1720 km², millest 19 km² moodustab veepindala.

Elanike arv oli 2010. aasta rahvaloenduse järgi 218 733. Aastal 2000 oli elanike arv 198 099.

Jeffersoni maakond on elanike arvult Missouri kuues maakond.

## Naabermaakonnad
* Saint Louise maakond (põhjas)
* Monroe maakond (idas)
* Ste. Genevieve'i maakond (kagus)
* St. Francoisi maakond (lõunas)
* Washingtoni maakond (edelas)
* Franklini maakond (läänes)

## Ajalugu
Jeffersoni maakond moodustati 1818. aastal St. Louise ja Ste. Genevieve'i maakonna osadest. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Middle Mississippi River National Wildlife Refuge (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Nebraska)

**Jeffersoni maakond** (*Jefferson County*) on maakond USA-s Nebraska osariigis.

Maakonna halduskeskus ja suurim linn on Fairbury.

Maakonna pindala on 1492 km², millest 5 km² moodustab veepindala.

Elanike arv oli 2010. aasta rahvaloenduse järgi 7547. Aastal 2000 oli elanike arv 8333.

## Naabermaakonnad
* Saline'i maakond (põhjas)
* Gage'i maakond (idas)
* Washingtoni maakond (lõunas)
* Republicu maakond (edelas)
* Thayeri maakond (läänes)
* Fillmore'i maakond (loodes)

## Ajalugu
Jeffersoni maakond moodustati 1856. aastal. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (New York)

**Jeffersoni maakond** (*Jefferson County*) on maakond USA-s New Yorgi osariigis. 

Maakonna halduskeskus on Watertown.

Maakonna pindala on 4810 km², millest 1515 km² moodustab veepindala.

Elanike arv oli 2010. aasta rahvaloenduse andmetel 116 229. Aastal 2000 oli elanike arv 111 738.

## Naabermaakonnad
* St. Lawrence'i maakond (kirdes)
* Lewise maakond (kagus)
* Oswego maakond (edelas)
* Leedsi ja Grenville'i Ühendmaakond (põhjas)
* Frontenaci maakond (loodes)

## Ajalugu
Jeffersoni maakond moodustati 28. märtsil 1805 Oneida maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Ohio)

**Jeffersoni maakond** (*Jefferson County*) on maakond USA-s Ohio osariigis.

Maakonna halduskeskus ja suurim linn on Steubenville.

Maakonna pindala on 1064 km², millest 7 km² moodustab veepindala.

Elanike arv oli 2010. aasta rahvaloenduse järgi 69 709. 2000. aastal oli elanikke 73 894.

## Naabermaakonnad
* Columbiana maakond (põhjas)
* Hancocki maakond (kirdes)
* Brooke'i maakond (idas)
* Ohio maakond (kagus)
* Belmonti maakond (lõunas)
* Harrisoni maakond (edelas)
* Carrolli maakond (loodes)

## Ajalugu
Jeffersoni maakond moodustati 29. juulil 1797 Washingtoni maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Hongkongi saar

**Hongkongi saar** (inglise keeles **Hong Kong Island**, hiina keeles 香港島) on saar Hongkongi erihalduspiirkonna lõunaosas Hiina Rahvavabariigis. 2008. aastal oli saarel 1 289 500 elanikku ja saare asustustihedus oli 16 390 el/km². Saare pindala on 80,5 km2, pikkus 1 km ja laius 1–9 km. Saare kõrgeim punkt Victoria mäetipp jääb 573,3 m üle merepinna.

Kui Esimese oopiumisõja ajal okupeeris Suurbritannia Hongkongi saare, asus sellel vaid tosin kaluriküla kokku 3000 elanikuga. 1842. aastal andis Hiina saare Nankingi rahulepingu kohaselt igaveseks Suurbritanniale ning kuninganna Victoria auks rajas Briti armee sinna asula nimega Victoria. Saar tagastati Hiina Rahvavabariigile 1997. aastal, 1984 sõlmitud Hiina-Briti ühisdeklaratsiooni alusel.

Keskpiirkond on Hongkongi ajalooline, poliitiline ja majanduslik kese. Saare põhjarannik on sügavaveelise Victoria lahe lõunakallas, mistõttu Hongkongi arengut on suuresti toetanud merekaubandus.

Saarel paikneb mitu Hongkongi tuntumat vaatamisväärsust, näiteks Victoria mäetipp, ookeanipark, mitu ajaloolist hoonet ja suurt ostukeskust. Saare mäeahelikud on hinnatud matkajate seas.

Hongkongi saar ja Kowloon moodustavad Hongkongi põhilise linnapiirkonna. Kokku on nende pindala umbes 88,3 km² ja rahvaarv (saare põhjaosas ja Kowloonis) 3 156 500, rahvastiku tihedus seega 35 700/km².

## Viited
Jeffersoni maakond (Oklahoma)

**Jeffersoni maakond** (*Jefferson County*) on maakond USA-s Oklahoma osariigis.

Maakonna halduskeskus on Waurika.

Maakonna pindala on 2004 km&sup2;, millest 39 km&sup2; moodustab veepindala.

Elanike arv oli 2010. aasta rahvaloenduse järgi 6472. Aastal 2000 oli elanike arv 6818.

## Naabermaakonnad
* Stephensi maakond (põhjas)
* Carteri maakond (kirdes)
* Love'i maakond (idas)
* Montague maakond (lõunas)
* Clay maakond (edelas)
* Cottoni maakond (läänes)

## Ajalugu
Jeffersoni maakond moodustati 16. juulil 1907 Comanche'i maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Välislingid

* Jeffersoni maakonna ja Waurika linna koduleht (*inglise keeles*)
Artig

**Artig** (saksa *Artug*, rootsi *örtug*; hiljem **killing**) oli keskajal kasutatud hõbemünt. 

Artigeid hakkas Liivimaa ordumeister vermima 1363. aastal Tallinnas. Eeskujuks võttis ta Rootsis kasutatud öörtugi.

Artigi väärtus oli 3 penni, mündi mass 1,2 g ja hõbedasisaldus 650 promilli.

Liivimaa 1422.–1426. aasta mündireformi järel hakati artigeid nimetama killinguteks.

## Viited
Julia Beljajeva

**Julia Beljajeva** (sündinud 21. juulil 1992 Tartus) on Eesti vehkleja, olümpiavõitja ja kahekordne maailmameister epeevehklemises.

Juba lapsena meeldis talle hoovis ringi joosta ja sõpradega kõiksugu mänge mängida. Tõsisemaks treenimiseks läks 2002. aastal, kui ta ema Nadežda õde Natalja Kotova kutsus teda oma treeningurühma vehklema. Natalja Kotova on siiani tema treener. Esimene rahvusvaheline tähetund saabus 2007. aastal, kui Julia Beljajeva tuli Eesti naiskonna koosseisus Euroopa juunioride meistriks. Alates 2009. aastast kuulub ta Eesti täiskasvanute koondisse.

Julia Beljajeva lõpetas 2011. aastal Tartu Annelinna Gümnaasiumi ja 2015. aastal Tartu Tervishoiu Kõrgkooli ning töötab õena Tartu ülikooli kliinikumis. 

Juulis 2021 tuli ta koos Eesti naiskonna koosseisus naiskondlikus epeevehklemises olümpiavõitjaks.

## Saavutused
*2021 OM Tokyo, naiskondlik kuld
*2021 OM Tokyo, 7. koht
*2019 GP Doha, individuaalne kuld
*2018 EM individuaalne pronks
*2017 MM individuaalne pronks
*2017 MM naiskondlik kuld
*2016 EM naiskondlik kuld
*2015 EM naiskondlik hõbe
*2014 MMi II koht Eesti naiskonnaga
*2013 individuaalne maailmameister
*2013 Euroopa meister Eesti naiskonnaga
*2012 MMi III koht Eesti naiskonnaga
*2010 Juunioride maailmameister Eesti naiskonnaga
*2009 Kadettide EM-il individuaalne I koht ja naiskonnaga I koht
*2008 Juunioride EM-il naiskonnaga III koht
*2007 Juunioride EM-il naiskonnaga I koht

## Tunnustus
* 2011 Eesti Vabariigi spordipreemia (kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal)
* 2013 aasta noorsportlane
* 2013 aasta naissportlane
* 2013 aasta võistkond (koosseisus Julia Beljajeva, Erika Kirpu, Irina Embrich ja Kristina Kuusk)
* 2014 aasta võistkond (koosseisus Julia Beljajeva, Erika Kirpu, Irina Embrich ja Kristina Kuusk)
* 2014 Valgetähe III klassi teenetemärk
* 2015 Eesti Vabariigi spordipreemia (koos Irina Embrichi, Erika Kirpu ja Kristina Kuusega)
* 2017 aasta naissportlane
* 2017 aasta võistkond (koosseisus Julia Beljajeva, Erika Kirpu, Irina Embrich ja Kristina Kuusk)
* 2018 Eesti Vabariigi spordipreemia (vehklemise epeenaiskonna liikmed Irina Embrich, Julia Beljajeva, Erika Kirpu ja Kristina Kuusk, kes võitsid 2017. aastal vehklemise MM-il võistkondliku kuldmedali) 
* 2021 Tartu teerajaja
*2022 Valgetähe II klassi teenetemärk
*2022 Tartu Täht

## Isiklikku
Ta abiellus 18. augustil 2017 Ilja Kozõreviga.8. juulil 2022 said nad tütre vanemateks.

## Viited

## Välislingid

* 
*Julia Beljajeva fie.ch lehel
*Juia Beljajeva Facebooki fännileht
Barney ja sõbrad

"**Barney ja sõbrad**" ("Barney & Friends") on Ameerika Ühendriikide lastesaatesari, mille looja on Sheryl Leach.

Sari on mõeldud lastele vanuses 1-8 aastat. Peategelane, lilla antropomorfne türannosaurus Barney, annab lõbusa laulu ja tantsu kaudu edasi õpetlikke sõnumeid.

Esimene osa oli eetris 6. aprillil 1992. Saadet on tehtud 268 osa. Ühe osa pikkus on 30 minutit.
Fiona Shaw

**Fiona Mary Shaw** (sünninimi Wilson; sündinud 10. juulil 1958 Corki krahvkonnas) on iiri näitleja.

Harry Potteri filmides mängis ta Petunia Dursleyd. 

Eesti televaatajale on ta tuntud seriaalist "Puhas veri".
Daniella Monet

**Daniella Monet Zuvic** (sündinud 1. märtsil 1989) on Ameerika Ühendriikide laulja ja näitleja.

## Välislingid
*
Victoria Justice

**Victoria Dawn Justice** (sündinud 19. veebruaril 1993) on Ameerika Ühendriikide laulja ja näitleja. Tema ema on pärit Puerto Ricost ja tema isa on iiri päritolu. Justice sai tuntuks tänu peaosale telesarjas "Victorious", mida näitas telekanal Nickelodeon.

## Välislingid
*
Elizabeth Gillies

**Elizabeth Egan Gillies** (sündinud 26. juulil 1993) on Ameerika Ühendriikide laulja ja näitleja.

## Välislingid
*
Jeffersoni maakond (Oregon)

**Jeffersoni maakond** (*Jefferson County*) on maakond USA-s Oregoni osariigis.

Maakonna halduskeskus on Madras.

Maakonna pindala on 4639 km², millest 26 km² moodustab veepindala.

Elanike arv oli 2010. aasta rahvaloenduse järgi 21 720. Aastal 2000 oli elanike arv 19 009.

## Naabermaakonnad
* Wheeleri maakond (idas)
* Crooki maakond (lõunas)
* Deschutesi maakond (lõunas)
* Linni maakond (läänes)
* Marioni maakond (loodes)
* Wasco maakond (põhjas)

## Ajalugu
Jeffersoni maakond moodustati 12. detsembril 1914. aastal. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Crooked River National Grassland
* Deschutesi metsakaitseala (osa)
* Mount Hoodi metsakaitseala (osa)
* Willamette'i metsakaitseala (osa)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Pennsylvania)

**Jeffersoni maakond** (*Jefferson County*) on maakond USA-s Pennsylvania osariigis.

Maakonna halduskeskus on Brookville ja suurim linn Punxsutawney.

Maakonna pindala on 1702 km², millest 3 km² moodustab veepindala.

Elanike arv oli 2010. aasta rahvaloenduse järgi 45 200. Aastal 2000 oli elanike arv 45 932.

## Naabermaakonnad
* Foresti maakond (loodes)
* Elki maakond (kirdes)
* Clearfieldi maakond (idas)
* Indiana maakond (lõunas)
* Armstrongi maakond (edelas)
* Clarioni maakond (läänes)

## Ajalugu
Jeffersoni maakond moodustati 26. märtsil 1804 Lycomingi maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Bioaktiivsus

**Bioaktiivsus** ehk **bioloogiline aktiivsus** on loodusteadustes (nt mullateaduses, biokeemias, molekulaarbioloogias, toitumisteaduses ja farmakokineetikas) kasutatav termin, mis viitab aine/ materjali spetsiifilisele toimele või organismide rakkudes toimuvate protsesside tulemile. Bioaktiivsuse mõiste täpne tähendus võib teadusharuti veidi erineda.

Bioaktiivsus jagatakse üldjoontes: 
#*[[in vivo]]* bioaktiivsuseks
#*[[in vitro]]* bioaktiivsuseks

## Mõiste tähendus eri teadusharudes

### Mullateadus
Mullateaduses mõistetakse bioaktiivsusena mullaelustikus aset leidvaid bioloogilisi protsesse, samuti muldadesse lisatavate ainete toimet mullale ning seal elavatele organismidele. 

### Biokeemia
Bioaktiivsus näitab biokeemias (ja sellega tihedalt seotud teadusharudes) bioaktiivse ühendi on regulatoorset efekti metaboolsetele protsessidele.

### Meditsiin
Meditsiinis käsitletakse bioaktiivsusena bioloogilise materjali (nt ensüümide, hormoonide, vitamiinide), ravimi või vaktsiini võimet kutsuda teatud tingimustel esile muutusi koes või elundis; nende võimet katalüüsida teatud protsesse jmt.

### Farmakoloogia
Farmakoloogias mõeldakse bioloogilise ehk farmakoloogilise aktiivsuse all ravimi kui kompleksse keemilise ühendi toimeainete mõju elusorganismile. Ravimite toime ja mõju võivad olla nii soovitud, neutraalsed, antagonistlikud kui ka soovimatud (nt kui ravimid kutsuvad esile kõrvaltoimeid või mürgistust).      

## Viited
Jeffersoni maakond (Tennessee)

**Jeffersoni maakond** (*Jefferson County*) on maakond USA-s Tennessee osariigis.

Maakonna halduskeskus on Dandridge ja suurim linn Jefferson City.

Maakonna pindala on 814 km², millest 105 km² moodustab veepindala.

Elanike arv oli 2010. aasta rahvaloenduse järgi 51 722. Aastal 2000 oli elanike arv 44 294.

## Naabermaakonnad
* Hambleni maakond (kirdes)
* Cocke'i maakond (kagus)
* Sevieri maakond (lõunas)
* Knoxi maakond (läänes)
* Graingeri maakond (põhjas)

## Ajalugu
Jeffersoni maakond moodustati 11. juunil 1792. aastal Graingeri maakondi maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Texas)

**Jeffersoni maakond** (*Jefferson County*) on maakond USA-s Texase osariigi kaguosas Mehhiko lahe ääres. Maakonna kirdepiiri moodustab Nechese jõgi.
Maakonna halduskeskus ja suurim linn on Beaumont.

Maakonna pindala on 2880 km², millest 610 km² moodustab veepindala.

Elanike arv oli 2020. aasta rahvaloenduse järgi 256 526. 2010. aastal oli elanikke 252 273 ja 2000. aastal 252 051.

## Naabermaakonnad
* Hardini maakond (põhjas)
* Orange'i maakond (kirdes)
* Chambersi maakond (edelas)
* Liberty maakond (loodes)
* Cameroni vald (idas)

## Ajalugu
Jeffersoni maakond moodustati 1836. aastal. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Linnad
* Beaumont (halduskeskus; 2020. aasta rahvaloenduse kohaselt 115 282)
* Bevil Oaks (1053 elanikku)
* China (1260 elanikku)
* Groves (17 335 elanikku)
* Nederland (18 856 elanikku)
* Nome (469 elanikku)
* Port Arthur (56 039 elanikku)
* Port Neches (13 692 elanikku)
* Taylor Landing (248 elanikku)

## Kaitsealad
* Big Thicketi looduskaitseala (osa)
* McFaddin National Wildlife Refuge
* Texas Point National Wildlife Refuge

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Washington)

**Jeffersoni maakond** (*Jefferson County*) on maakond USA-s Washingtoni osariigis. 

Maakonna halduskeskus ja suurim linn on Port Townsend.

Maakonna pindala on 5657 km&sup2;, millest 956 km&sup2; moodustab veepindala.

Elanike arv oli 2010. aasta rahvaloenduse järgi 29 872. Aastal 2000 oli elanike arv 25 953.

## Naabermaakonnad
* Islandi maakond (kirdes)
* Kitsapi maakond (kirdes)
* Masoni maakond (lõunas ja kagus)
* Grays Harbori maakond (lõunas ja edelas)
* Clallami maakond (loodes)
* San Juani maakond (kirdes)

## Ajalugu
Jeffersoni maakond moodustati 22. detsembril 1852. Thurstoni maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Kaitsealad
* Olympici metsakaitseala (osa)
* Olympici rahvuspark (osa)
* Protection Island National Wildlife Refuge
* Quillayute Needles National Wildlife Refuge (osa)
* Pacific Northwest National Scenic Trail (osas)

## Viited

## Välislingid

* Jeffersoni maakonna koduleht (*inglise keeles*)
Jeffersoni maakond (Wisconsin)

**Jeffersoni maakond** (*Jefferson County*) on maakond USA-s Wisconsini osariigis.

Maakonna halduskeskus on Jefferson ja suurim linn Watertown.

Maakonna pindala on 1509 km², millest 67 km² moodustab veepindala.

Elanike arv oli 2010. aasta rahvaloenduse järgi 83 686. Aastal 2000 oli elanike arv 74 021.

## Naabermaakonnad
* Dodge'i maakond (põhjas)
* Waukesha maakond (idas)
* Walworthi maakond (kagus)
* Rocki maakond (edelas)
* Dane'i maakond (läänes)

## Ajalugu
Jeffersoni maakond moodustati 1836. aastal Milwaukee maakonna osast. Maakond on saanud nime kolmanda Ameerika Ühendriikide presidendi Thomas Jeffersoni järgi.

## Viited

## Välislingid

* Jeffersoni maakonna koduleht (*inglise keeles*)
Võrkturundus

**Võrkturundus** on otseturunduse erivorm, mis töötab põhimõttel, et inimesed, kellele toode või teenus meeldib, soovitavad seda edasi oma sõpradele või tuttavatele. Kui müügivõrguga liitunud inimene kutsub omakorda kedagi müügivõrku toodete müüjaks, võib ta teenida ka enda kaasatud inimeste toodete müügilt. Võrkturunduses ei kasutata toodete või teenuste reklaamiks tavapäraseid reklaamikanaleid nagu televisioon, raadio, internet või välireklaam.  

Selleks, et ei tekiks kahtlust, millised on ausad võrkturundusettevõtted, on loodud ülemaailmne organisatsioon DSA (*Direct Selling Association*) ehk otsemüügi assotsiatsioon. 

Eesti otsemüügisektoris tegutsevaid ettevõtteid ja nendega seotud otsemüüjaid ühendab aastal 2000 asutatud Eesti Otsemüügi Assotsiatsioon (EDSA). 

## Vaata ka
*Püramiidskeem

## Viited
Püramiidskeem

**Püramiidskeem** on müügiskeem, milles olijad teenivad raha peamiselt uute liitujate arvelt.

Püramiid kukub kokku, kui enam uusi liitujaid või teenuse tarbijaid ei leita. Viimastel liitujatel ei ole isegi mitte teoreetiliselt võimalik oma raha tagasi teenida, kusjuures viimaseid liitujaid on skeemi olemusest tingituna enamus. Püramiidskeem on paljudes riikides keelatud.

Müügiskeemis osalemisel tasub tarbija võimaluse eest saada hüvitist peamiselt teiste tarbijate kaasamise, mitte toodete müügi või tarbimise eest. Erinevalt soovitus- ja võrkturundusest on püramiidskeem seadusega keelatud kauplemisvõte. Seadusega on karistatav ka püramiidskeemi reklaami avaldamine.

Püramiidskeemi puhul lubatakse liitujale kerget ja kiiret teenistust või tasuta kingitusi. Püramiidskeemi puhul ei lubata liitujale tulu mitte toote või teenuse müügist, vaid uute liikmete hankimisest. Uus liige tasub liikmemaksu ning hakkab seejärel värbama uusi liikmemaksu maksvaid liikmeid. Üha uute ja uute alumistele tasanditele lisanduvate liikmete makstavad liikmemaksud kanduvad ülemiste tasandite liikmetele. Alumiste tasandite liikmed liiguvad vastavalt võimekusele leida uusi maksvaid liikmeid kõrgemale tasandile, kus suureneb ka nende osalus alumistel tasanditel olevate liikmete liikmemaksude jagamisel. Skeemi pettuseideeks on see, et liitujale jääb mulje uute liikmete lõputust lisandumisest. Tegelikult lagunevad püramiidskeemid kiiresti ning alumistel tasemetel olijad jäävad ilma nii sissemaksust kui ka lubatud teenistusest.

Püramiidskeemi tuvastamine võib osutuda keeruliseks, kuna selle põhimõtted on ohtlikult lähedal seadusega lubatud soovitus- ja võrkturunduse põhimõtetele. Tarbijal tasub lihtsatesse teenimisvõimalustesse suhtuda skeptiliselt ja uurida, millised on konkreetse müügiskeemiga liitumise ja võimaliku tasu saamise põhimõtted, milline on sõlmitav leping ja kuidas saab lepingust taganeda. Tähelepanelik tasub olla, kui inimeselt nõutakse võrgustikuga liitumiseks suurt sissemakset. Püramiidskeemi puhul on tavaline, et liitunutel puudub garantii oma investeeringute tagasisaamiseks või kasumi teenimiseks.

**Püramiidskeemi tunnused**
* liitumisel küsitakse liitumistasu, mis on sageli üpris suur, mitte sümboolne;
* liitujale lubatakse kerget ja kiiret teenistust või tasuta kingitusi;
* liituja hakkab tulu teenima uute liikmete hankimisest, mitte toote või teenuse müügist või tarbimisest; tulu teenimiseks on vaja leida teatud minimaalne hulk uusi liitujaid;
* uute liikmete liikmemaksud kanduvad skeemi kõrgemate tasemete liikmetele;
* skeemi madalamate tasemete liikmed liiguvad kõrgematele tasemetele vastavalt võimekusele leida uusi liikmemaksu tasuvaid liikmeid;
* liitunutel puudub garantii investeeringute tagasisaamiseks või kasumi teenimiseks.

## Vaata ka
* Internetipettus
* Püramiidskeemide välimääraja

## Viited
Koonusfreesimine

**Koonusfreesimine** on CNC-freesimismeetod, kus kasutatav freesimistööriist on koonilise kujuga. Seda kasutatakse mitmesuguste materjalide (graniit, marmor, puit, metallid, plastid jne) graveerimisel peamiselt tähemärkide, numbrite ja kolmemõõtmeliste reljeefide freesimiseks.

Koonusfreesimise peamine eelis laialt levinud liivapritsimise ees on graveeringu suur sügavus ja ruumiline vorm. Liivapritsitud hauasamba graveeringusügavus piirdub kvaliteetse graniidi korral 1–1,5&nbsp;mm-ga sõltumata tähtede suurusest ja graveering jääb vormitu, ebatasase põhjaga. Koonusfreesimise korral on tähesügavus otseselt seotud tähe suurusega, tulemuseks on sügavad ruumilise vormiga graveeritud tähed. Näiteks umbes 10&nbsp;cm tähekõrguse juures tuleb sõltuvalt kasutatavast kirjastiilist graveeringu sügavuseks umbes 10&nbsp;mm. Tulemuseks on korraliku sügavusega nägus ruumiline tekst. Koonusfreesimisel võib sõltuvalt CNC-seadmest saavutada kõrge, kuni 0,01&nbsp;mm täpsusega kvaliteetse graveeringu.

## Videod
* Graniidi koonusfreesimine
* Puidu koonusfreesimine
Franklini maakond (Alabama)

**Franklini maakond** (*Franklin County*) on maakond USA-s Alabama osariigis.

Maakonna halduskeskus ja suurim linn on Russellville.

Maakonna pindala on 1674 km², millest 28 km² moodustab veepindala.

Elanike arv oli 2010. aasta rahvaloenduse järgi 31 704. Aastal 2000 oli elanike arv 31 223.

## Naabermaakonnad
* Colberti maakond (põhjas)
* Lawrence'i maakond (idas)
* Winstoni maakond (kagus)
* Marioni maakond (lõunas)
* Itawamba maakond (edelas)
* Tishomingo maakond (loodes)

## Ajalugu
Franklini maakond moodustati 6. veebruaril 1818. Maakond on saanud nime poliitiku, teadlase ja leiutaja Benjamin Franklini järgi.

## Kaitsealad
* William B. Bankheadi metsakaitseala (osa)

## Viited

## Välislingid

* Franklini maakonna koduleht (*inglise keeles*)
Soovitusturundus

**Soovitusturundus** on müügiskeem, mis toimib põhimõttel, et kui tarbija soovitab kellelegi mingit toodet või toob uue inimese skeemiga liituma, siis saab ta ise lisaboonuse.
Tiiu Argus

**Tiiu Argus** (kuni 1956 **Tiiu Kirikal**; 13. märts 1925 – 4. juuli 2013) oli eesti arhitekt.

Ta lõpetas 1944. aastal Tallinna 8. Gümnaasiumi ja 1950. aastal Tallinna Polütehnilise Instituudi ehitusteaduskonna arhitektuuri erialal.

1950. aastast töötas Eesti Projektis. 1980. aastal jäi ta pensionile, kuid kutsuti 1986. aastal seoses Tšornobõli katastroofiga tööle tagasi, et ta osaleks katastroofi eest evakueeritud Prõpjati elanike jaoks uue linna Slavutõtši planeerimisel.

## Töid
*korterelamuid Narvas ja Tallinnas
*1957 Kehra klubi (300 istekohta ja täismõõtmetega teatrilava). Lammutati 2013
*1962–1972 Mustamäe planeerimis-, hoonestus- ja haljastusprojekte, eriti alates II mikrorajoonist
*1973 Mustamäe VIII mikrorajooni keskus. Kaasautor Vivian Lukk 
*1976–1981 Lasnamäe planeerimis-, hoonestus- ja haljastusprojekte
*Lilleküla ja Keldrimäe suurhoonetega planeerimis-, hoonestus- ja haljastusprojekte

## Liikmesus
*1957 Eesti Arhitektide Liit

## Kirjandus
*Mart Kalm. "Argus, Tiiu". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 31–32

## Välislingid
*Sirp. 2. august 2013 (nekroloog)
Johannes Mitt

**Johannes Mitt** (25. jaanuar 1948 – 12. juuli 2013) oli eesti trompetist ja muusikapedagoog.

Ta õppis aastatel 1969–1973 Heino Elleri nimelises Tartu Muusikakoolis trompetit (August Metsa klassis).

Ta oli aastatel 1971–1995 Vanemuise teatri (juba õpingute ajal) trompetirühma kontsertmeister. Heino Elleri nimelises Tartu Muusikakoolis andis ta aastal 1984 tunde kohakaaslasena, kuid aastatel 1994–2011 töötas ta muusikakoolis põhikohaga, õpetades trompeti eriala, ansamblimängu, arranžeerimist ja puhkpillide õpetamise metoodikat ning ka džässilikku arranžeerimist ja improvisatsiooni. Aastatel 1998–2010 oli ta puhkpilliosakonna juhataja.

Peale põhitöö Elleri-koolis on ta juhtinud mitut muusikakollektiivi ja olnud nende dirigent, näiteks Põlva Sümfoniettorkestri, puhkpilliorkestri Forte, Tartu tuletõrjeühingu puhkpilliorkestri, Väägvere Pasunakoori, Senior Swingbandi jm. Ta oli mitmekülgne muusik, kuid tema süda kuulus džäss- ja svingmuusikale.

## Kirjandus
* Sirp. 2. august 2013 (nekroloog)
Cardiff City FC

**Cardiff City Football Club** on 1899. aastal Cardiffis asutatud Walesi jalgpalliklubi. See mängib Inglismaa jalgpalli esiliigas Championship.

Hooajal 2013–14 mängis Cardiff City esimest korda Inglismaa Premier League'is. Cardiffi esimene mäng Premier League'is toimus 18. augustil 2013 võõrsil ja lõppes 0:2 kaotusega West Ham Unitedile. Esimene kodumäng oli Manchester City vastu ja sellest tuli Walesi klubi esimene võit liigas (3:2), väravaid lõid Aron Gunnarsson ja Fraizer Campbell (2). Cardiff lõpetas hooaja 20. kohal ja langes liigast välja.

Hooajal 2017–18 saadi esiliigas teine koht ja tõusti teist korda Premier League'i. Ka seekordki ei suudetud kõrgliigasse püsima jääda, kui saadi 18. koht. 

Cardiff City FC on ainus klubi väljaspool Inglismaad, mis on FA Cupi võitnud.

## Praegune koosseis
*Seisuga 1. august 2019*

 

 

## Viited

## Välislingid
* Klubi koduleht
Anatoomilis-terapeutilis-keemiline klassifikatsioon

**Anatoomilis-terapeutilis-keemiline klassifikatsioon** (inglise keeles ***Anatomical Therapeutic Chemical Classification System***, lühend **ATC**) on praegu kehtiv rahvusvaheline raviainete statistiline klassifikatsioonisüsteem, mida annab ametlikult välja Maailma Terviseorganisatsioon.

Anatoomilis-terapeutilis-keemilise klassifikatsiooni põhimõtetest lähtuvalt määratakse ravimi toimeainele anatoomilis-terapeutiline keemiline kood ehk ATC-kood. Iga ravimi toimeaine kodeeritakse viiel tasandil keemiliste, farmakoloogiliste ning terapeutiliste omaduste järgi ning nende toime järgi elundkondadele.

Klassifikatsioon sisaldab paljude raviainete kohta ka infot määratud päevaannuse kohta (*defined daily dose, DDD*).

## Nomenklatuur
Maailma Terviseorganisatsioon soovitab nomenklatuuris kasutada rahvusvahelisi mitteomanike nimesid ehk rahvusvahelisi ravimi mittepatenteeritud nimesid, lühend INN. Kui INN pole rakendatav, siis soovitab WHO kasutada kas Ameerika Ühendriikides kasutatavaid rahvusvahelisi ravimi mittepatenteeritud nimesid, lühend USAN või Suurbritannias Briti Farmakopöa Komisjonis heakskiidetud raviminimetusi, lühend BAN. 

ATC-tasandite kinnistamisel kasutatakse WHO ravimite ja terminite loetelu "List of Terms".

## Kehtivad juhised
2013. aastal kehtinud versioon on 16. "Guidelines for ATC classification and DDD assignment". 

## Ajalugu
1976. aastal töötas Anatoomilis-terapeutilise klassifikatsiooni (AT) välja Euroopa Farmaatsiatoodete Turu-uuringute assotsiatsioon (inglise keeles *[[European Pharmaceutical Market Research Association]]* (EPhMRA)). Edasi arendasid Norra teadlased välja süsteemi, mida tuntakse anatoomilis-terapeutilise keemilise koodina. 1990. aastal kohandas Maailma Terviseorganisatsiooni Ravimite Statistika Metodoloogia Koostöökeskus (inglise keeles *WHO Collaborating Centre for Drug Statistics Methodology*) nimetatud klassifikatsiooni ning hakkas seda ametlikult välja andma (1990, 1991, 1993, 1996, 1998, 2000–2013...).

## Vaata ka
* Anatoomilis-terapeutiline keemiline kood veterinaarravimitele (ATCvet)

## Viited

## Välislingid
*ATC-puu, eesti keeles
*The Anatomical Therapeutic Chemical Classification System with Defined Daily Doses (ATC/DDD)